**Životopis**

Moje ime je Marin Sabljo, a ovo je moj kratki rezime.

Imam 27 godina, srednju školu (I. gimnaziju) sam završio u Osijeku, a potom na osječkom Filozofskom fakultetu preddiplomski te diplomsku studiji povijesti i pedagogije. Tijekom studija zanimao sam se za razne kurikuralne aktivnosti, kao što je suradnja s Muzejom Slavonije te pisanje stručnog rada za časopis Essehist (pod nazivom: *Nacistički trijumvirat*). S druge strane, na polju pedagogije, u suradnji s mojom mentoricom prof. Renatom Jukić izdao sam stručni rad (pod nazivom: *Penološka andragogija – zatvorski tretman i mogućnosti*).

Dodao bih kako sam tijekom studija stekao radnu etiku te određeno radno iskustvo kroz tri studentska posla koja sam obavljao (rad u metlicama, dostavljač za Jamnicu te rad u KBC-u Osijek kao nosač bolesnika).

Osobno smatram da su moje glavne vrline snalažljivost (samostalnost) u susretu s novim izazovima i izražena radna etika te upornost i brzo usvajanje novih znanja i vještina. Nadalje, dodao bih kako vrlo dobro baratam engleskim te nešto malo slabije njemačkim jezikom te se izvrsno služim računalom (Word, Excel, SPSS…).

Po pitanju web developmenta i programiranja moram istaknuti kako sam u većini stečenih znanja isključivo samoouk. Odlično se služim HTML-om, CSS-om te Laravelom, a nešto slabije čistim PHP-om. Upoznat sam i mogu se služiti GitHubom, u određenoj mjeri web apiima, integracijom aplikacije s payment gaytwayovima (Stripe) te upotrebom vanjskih paketa u projektu (npr. Voyagerom, Intervention Image , Cart i slično). Trenutno razvijam postojeće vještine te učim JavaScript.

Iz osobnog života bih istaknuo kako se u slobodno vrijeme bavim fitnessom te pohađam izobrazbu kako bi stekao licencu osobnog trenera. Također, istaknuo bih kako sam na Visokom učilištu Algebra završio osposobljavanje za PHP.

Za bilo kakve daljnje informacije slobodno me kontaktirajte putem forme na web stranici ili društvenih mreža.

Marin Sabljo